Uniós támogatással fejlesztik a hulladékgazdálkodási rendszert - Sikeradó
Uniós támogatással fejlesztik a hulladékgazdálkodási rendszert
beruházás, domaszék, homokháti városok, Hulladékgazdálkodás, Kisteleki járás, Mórahalom, szatmyaz
Szegedtől függetlenül önálló hulladékgazdálkodási rendszert hoz létre a Mórahalmi és a Kisteleki járás 16 települése, valamint Domaszék és Szatymaz, a beruházást 2,2 milliárd forint uniós támogatás teszi lehetővé. Ezt mondta a mórahalmi polgármester csütörtökön a homokháti városban.
Nógrádi Zoltán (Fidesz-KDNP) a fejlesztést bemutató sajtótájékoztatón elmondta, az érintett települések azért váltak ki a szegedi hulladékgazdálkodási rendszerből, mert annak fejlesztése nem vette figyelembe a térség speciális igényeit.
“A 2020 végére megvalósuló, 2,5 milliárd forintos összköltségű beruházás mintegy 35 000 embert érint”
– tudatta a politikus, majd hozzátette, hogy idén a projekt előkészítése zajlik, a beszerzések jövőre indulnak.
A térségben jelentős a tanyán élők aránya, ezért olyan szállítójárműveket is vásárolnak, melyek alkalmasak a dűlőutakon történő szállításra.
A mezőgazdaságban fontos a kertészeti kultúrák szerepe, ezért magas a zöld hulladék aránya, így bővítik ennek gyűjtését, emellett külön rendszert alakítanak ki az üveghulladékok újrahasznosítására is – közölte a polgármester.
A településeken “három kukás” rendszer működik majd, a háztartások külön gyűjtik a kommunális, a szelektív, és a zöld hulladékot.
“Kisteleken a zöld hulladék kezelésre, Mórahalmon pedig az újrahasznosítható hulladék válogatására alakítanak ki önálló telephelyet”
– mondta Nógrádi Zoltán.
A pályázat fontos célkitűzése az is, hogy a településeken keletkező csomagolási hulladékot 90 százalékban szelektíven gyűjtsék vissza. Ennek érdekében szemléletformáló és ismeretterjesztő kampány is indul – tudatta a politikus.
Átadták a tócóskerti piacot
Előző cikk: Volner János: Mi nem hisztizünk, nem rohangálunk zárt ajtóknak, és nem fogunk össze balliberális pártokkal
Következő cikk: Jelentős összeggel támogatják az áldozatokat